**Zmluva o združenej dodávke elektriny a prevzatí zodpovednosti za odchýlku pre Ministerstvo financií Slovenskej republiky na roky 2025 a 2026**

**Výzva č. 5**

uzatvorená v súlade s ustanoveniami § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“), zákonom č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii“), vyhláškou Úradu pre reguláciu sieťových odvetví č. 207/2023, ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy v znení neskorších predpisov (ďalej len „pravidlá trhu“), ako aj ďalšími všeobecne záväznými právnymi predpismi vzťahujúcimi sa na oblasť elektroenergetiky

(ďalej len „Zmluva“)

Číslo Zmluvy Odberateľa: 2024/745

medzi:

Názov: Slovenská republika zastúpená **Ministerstvom financií Slovenskej republiky**

Sídlo: Štefanovičova 5, 817 82 Bratislava 1

IČO: 00151742

IČ DPH: nie je platiteľom DPH

Bankové spojenie: Štátna pokladnica, Radlinského 32, 810 05 Bratislava 15

IBAN: SK59 8180 0000 0070 0000 1400

Zastúpená: Ing. Vladimír Kešjar, generálny tajomník služobného úradu

(ďalej len „Odberateľ“)

a

Obchodné meno:

Sídlo:

IČO:

DIČ:

IČ DPH:

Zápis:

Bankové spojenie:

IBAN:

Štatutárny zástupca:

Zapísaný v:

(ďalej len „Dodávateľ“)

(Odberateľ a Dodávateľ ďalej aj ako „Zmluvná strana“ a spolu len ako „Zmluvné strany“), ktorí sa dohodli   
na nasledovnom:

**Článok 1**

**Úvodné ustanovenia**

1. Zmluvné strany uzatvárajú túto Zmluvu, ktorá je výsledkom verejného obstarávania s využitím dynamického nákupného systému (DNS) podľa ustanovení § 58 a nasl. zákona č. 343/2015 Z. z. o verejnom obstarávaní o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom DNS „Zabezpečenie dodávky elektrickej energie“ zákazka „Zabezpečenie dodávky elektrickej energie pre MF SR – Výzva č. 5“. Ministerstvo financií SR a DataCentrum ako verejní obstarávatelia oznámili zámer zriadiť DNS zverejnením oznámenia o vyhlásení verejného obstarávania v Úradnom vestníku EÚ č. 2022/S 157- 449387 dňa 17. 8. 2022 a vo Vestníku verejného obstarávania č. 183/2022 dňa 18. 8. 2022 pod zn. 37788 – MUT na základe Dohody o spoločnom postupe pri verejnom obstarávaní č. 2022/163  
   a č. DC/22/2022.
2. Na účely tejto Zmluvy sa používajú odborné pojmy a terminológia tak, ako sú ustanovené v zákone o energetike, zákone o regulácii, pravidlách trhu a ďalších všeobecne záväzných právnych predpisoch a rozhodnutiach Úradu pre reguláciu sieťových odvetví (ďalej len „ÚRSO“) vzťahujúcich sa na oblasť elektroenergetiky, ako aj platným Prevádzkovým poriadkom prevádzkovateľa distribučnej sústavy (ďalej len „prevádzkový poriadok“).
3. Vecné a cenové rozhodnutia vydáva ÚRSO v zmysle zákona o regulácii.
4. Prevádzkovateľom distribučnej sústavy (ďalej len „PDS“) je príslušný prevádzkovateľ distribučnej sústavy,   
   do ktorej sú pripojené odberné miesta Odberateľa.
5. Prevádzkový poriadok je dokument schválený ÚRSO, podľa ktorého sa riadi zabezpečenie distribúcie elektriny a súvisiacich sieťových služieb do odberných miest Odberateľa. Prevádzkový poriadok je záväzný pre všetkých účastníkov trhu s elektrinou.
6. Technické podmienky prístupu a pripojenia do sústavy (ďalej len„technické podmienky“), ktoré sú zverejnené na internetovej stránke príslušného PDS, je dokument vypracovaný v súlade so zákonom o energetike a vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete.
7. Dodávateľ vyhlasuje, že:
8. sa oboznámil a preskúmal všetky podmienky a okolnosti súvisiace s plnením predmetu tejto Zmluvy a sú mu známe všetky technické, kvalitatívne a kvantitatívne podmienky plnenia predmetu tejto Zmluvy,
9. sú mu známe relevantné právne predpisy vzťahujúce sa na plnenie predmetu tejto Zmluvy,
10. predmet tejto Zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto Zmluvou a jej prílohami, ako aj príslušnými právnymi predpismi,
11. má platné povolenie na podnikanie v energetike v oblasti dodávky elektriny v súlade so zákonom o energetike,
12. je v zmysle zákona o energetike subjektom zúčtovania odchýlky účastníka trhu alebo má uzatvorenú zmluvu so zúčtovateľnom odchýlok,
13. má platné rozhodnutie o pridelení EIC kódu a

g) má s PDS uzatvorenú rámcovú zmluvu o distribúcii a o prístupe do distribučnej sústavy. Odberateľ vyhlasuje, že je vlastníkom v tejto Zmluve uvedených odberných zariadení pripojených k distribučnej sústave. Odberateľ vyhlasuje, že má vo svojom mene uzatvorenú zmluvu o pripojení odberného zariadenia k distribučnej sústave s miestne príslušným prevádzkovateľom distribučnej sústavy pre odberné miesta (ďalej tiež „OM“) Odberateľa uvedené v Prílohe č. 1 tejto Zmluvy (ďalej len „Príloha č. 1“).

**Článok 2**

**Predmet Zmluvy**

1. Predmetom tejto Zmluvy je záväzok Dodávateľa po dobu platnosti a účinnosti tejto Zmluvy a jej príloh:
2. dodávať elektrinu do OM špecifikovaných v Prílohe č. 1 „Opis predmetu zákazky“ tejto Zmluvy v dohodnutom množstve, kvalite, čase a podľa podmienok uvedených v tejto Zmluve,
3. prevziať za Odberateľa zodpovednosť za odchýlku za OM Odberateľa uvedené v Prílohe č. 1 tejto Zmluvy voči zúčtovateľovi odchýlok,
4. zabezpečiť pre OM prístup do príslušnej distribučnej sústavy, distribúciu elektriny, systémové služby a všetky ostatné služby spojené s distribúciou a prenosom elektrickej energie a používaním sústavy (ďalej len „distribučné služby") príslušného PDS v súlade s pravidlami trhu, ostatnými všeobecne záväznými právnymi predpismi a v kvalite podľa technických podmienok prístupu a pripojenia do sústavy PDS, vrátane odvodu do Národného jadrového fondu.
5. Predmetom tejto Zmluvy je aj záväzok Odberateľa odobrať od Dodávateľa elektrinu v dohodnutom množstve, čase, mieste podľa Prílohy č. 1 tejto Zmluvy a podľa podmienok uvedených v tejto Zmluve a zaplatiť Dodávateľovi za dodávku elektriny cenu dohodnutú v tejto Zmluve a cenu za distribučné služby určenú v súlade s cenovým rozhodnutím ÚRSO v prípade regulovaného prístupu k distribučnej sústave.
6. Dodávateľ sa zaväzuje zabezpečiť distribučné služby do OM Odberateľa do výšky maximálnej rezervovanej kapacity (MRK) uvedenej v Prílohe č. 1 tejto Zmluvy. Distribučné služby sa uskutočňujú v súlade s platnými všeobecne záväznými právnymi predpismi, prevádzkovým poriadkom príslušného PDS a v kvalite podľa technických podmienok PDS. Zmluvné strany výslovne súhlasia s tým, že ustanovenia tejto Zmluvy majú prednosť pred uvedenými dokumentami.
7. Odberateľ podpisom tejto Zmluvy výslovne súhlasí s tým, aby Dodávateľ uzatvoril s PDS zmluvu o distribúcii   
   do odberných miest Odberateľa podľa Prílohy č. 1 tejto Zmluvy a vykonal všetky právne úkony súvisiace s poskytovaním distribučných služieb pre tieto odberné miesta.

**Článok 3**

**Miesto plnenia**

1. Miestom plnenia sú OM Odberateľa podľa Prílohy č. 1 tejto Zmluvy.
2. Odberateľ si vyhradzuje právo v prípade potreby na území SR počas platnosti tejto Zmluvy určiť aj ďalšie odberné miesto alebo zrušiť odberné miesto podľa svojich aktuálnych potrieb, a to na základe písomného dodatku k tejto Zmluve, pričom odplata podľa bodu 5.1 sa nezmení. V takomto prípade sa v Prílohe č. 1 doplní alebo vypustí odberné miesto a upraví predpokladané množstvo odberu formou dodatku k tejto Zmluve.

**Článok 4**

**Čas a podmienky plnenia**

1. Dodávateľ sa zaväzuje plniť predmet tejto Zmluvy definovaný v Článku 2 v čase od 1. 1. 2025 00.00 hod.   
   do 31. 12. 2026 24.00 hod. Dodávateľ sa zaväzuje realizovať združenú dodávku elektriny do OM Odberateľa špecifikovaných v Prílohe č.1 tejto Zmluvy.
2. Predpokladaný objem odberu za roky 2025 a 2026 je uvedený v Prílohe č. 1 tejto Zmluvy, pričom tolerancia objemu dodanej elektriny je stanovená + - 15 % predpokladaného objemu.
3. Dodávky elektriny uvedené v tejto Zmluve sú garantovanými dodávkami a môžu byť prerušené alebo obmedzené zo strany Dodávateľa len z dôvodov uvedených v zákone o energetike. Akékoľvek plánované a odôvodnené prerušenie Dodávky elektriny v nevyhnutnom rozsahu, je Dodávateľ povinný oznámiť Odberateľovi najmenej 15 dní pred plánovaným prerušením alebo obmedzením Dodávky elektriny s uvedením dôvodu a predpokladanej dĺžky trvania prerušenia.
4. Dodávateľ sa zaväzuje, že obsah vyhlásení uvedených v bode 1.7 písm. d) až g) tejto Zmluvy bude platný a aktuálny počas celého obdobia platnosti tejto Zmluvy.
5. Odberateľ je podľa zákona o energetike zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení na strane Odberateľa.
6. Odberateľ sa zaväzuje riadiť sa podmienkami v tejto Zmluve, prevádzkovým poriadkom a Technickými podmienkami príslušného PDS, a dodržiavať podmienky pripojenia k distribučnej sústave.

**Článok 5**

**Odplata**

1. Cena elektriny v režime prenesenej zodpovednosti za odchýlku na Dodávateľa je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov.
2. K cene za dodávku elektriny podľa bodu 5.3 budú fakturované poplatky a tarify v súlade s platnou legislatívou a cenovými rozhodnutiami ÚRSO, spotrebná daň a daň z pridanej hodnoty.
3. Zmluvné strany sa dohodli na pevnej výške jednotkovej ceny elektriny, ktorá zodpovedá ponuke Dodávateľa uvedenej v Prílohe č. 3 tejto Zmluvy „Návrh na plnenie kritérií“ a ktorá bude platná počas celej doby trvania tejto Zmluvy nasledovne:
4. cena za 1 MWh dodanej silovej elektrickej energie na obdobie od 1. 1. 2025 do 31. 12. 2026 je vo výške ...... eur bez DPH.
5. Cena za dodávku elektriny určená na základe nameraného skutočne odobratého množstva elektriny.
6. Odberateľ sa zaväzuje neodobrať menej elektriny ako 85 % množstva podľa Prílohy č. 1 tejto Zmluvy (ďalej len „Minimálny odber“). Ak Odberateľ odoberie menej ako Minimálny odber, je Dodávateľ oprávnený zvýšiť cenu za dodávku elektriny podľa bodu 5.3 tohto článku tejto Zmluvy za každú odobratú MWh nasledovne:

kde: Cz - maximálne zvýšenie ceny za skutočne odobraté množstvo elektriny (eur/MWh)

MinO - minimálny odber (MWh)

SO - skutočne odobraté množstvo elektriny (MWh)

C - cena podľa bodu 5.3 tohto článku tejto Zmluvy (eur/MWh)

PO - aritmetický priemer cien Index Offpeak za príslušné vyhodnocované obdobie rokov 2025 a 2026. Index Offpeak je zverejnený na [https://www.okte.sk/sk/kratkodoby-trh/zverejnenie udajov/celkove-vysledky-dt](https://www.okte.sk/sk/kratkodoby-trh/zverejnenie%20udajov/celkove-vysledky-dt).

Ak je výsledok výpočtu (C - PO) záporný, nemá Dodávateľ právo na zvýšenie ceny za dodávku elektriny podľa tohto bodu 5.5 tohto článku tejto Zmluvy.

Dodávateľ je oprávnený vykonať zvýšenie ceny za dodávku elektriny vyplývajúce z nedodržania záväzku Minimálneho odberu aj v prípade ukončenia a zániku tejto Zmluvy pred dobou, na ktorú je táto Zmluva uzatvorená, ak dôvody, pre ktoré došlo k predčasnému zániku a ukončeniu tejto Zmluvy, sú na strane Odberateľa alebo v prípade porušenia povinnosti Odberateľa počas trvania tejto Zmluvy odoberať elektrinu od Dodávateľa. V takom prípade je Dodávateľ oprávnený uplatniť voči Odberateľovi zvýšenie ceny vo výške súčinu Minimálneho odberu všetkých zostávajúcich mesiacov dodávkya ceny podľa tohto bodu 5.5 tohto článku tejto Zmluvy, pokiaľ sa Zmluvné strany nedohodnú inak.

1. Ak Odberateľ odoberie viac ako 115 % objednaného množstva elektriny podľa Prílohy č. 1 tejto Zmluvy (ďalej len „Maximálny odber“), je Dodávateľ oprávnený fakturovať za každú MWh rozdielu medzi skutočne odobratým množstvom a Maximálnym odberom cenu podľa bodu 5.3 tohto článku tejto Zmluvy zvýšenú nasledovne:

kde: Cz – maximálne zvýšenie ceny za skutočne odobraté množstvo elektriny (eur/MWh)

SO – skutočne odobraté množstvo elektriny (MWh)

MaxO – maximálny odber (MWh)

PP – aritmetický priemer cien Index Peak za príslušné vyhodnocované obdobie. Index Peak je zverejnený na <https://www.okte.sk/sk/kratkodoby-trh/zverejnenie-udajov/celkove-vysledky-dt>.

C – cena podľa bodu 5.3 tohto článku tejto Zmluvy (eur/MWh).

Ak je výsledok výpočtu (PP - C) záporný, nemá Dodávateľ právo na zvýšenie ceny za dodávku elektriny podľa tohto bodu tejto Zmluvy.

1. Porovnanie objednaného a skutočne odobratého množstva elektriny sa uskutočňuje za všetky odberné miesta Odberateľa podľa Prílohy č. 1 tejto Zmluvy spolu. Konečné zúčtovanie skutočne odobratého množstva elektriny podľa bodu 5.5, resp. 5.6 tohto článku tejto Zmluvy vykoná Dodávateľ k poslednému dňu dodávky elektriny podľa tejto Zmluvy.
2. K cene za dodávku silovej elektriny podľa bodu 5.3 tohto článku tejto Zmluvy sa pri fakturácii pripočíta daň z pridanej hodnoty a spotrebná daň stanovená v súlade s právnymi predpismi platnými v čase poskytnutia plnení, a to:
3. spotrebná daň z elektriny v zmysle zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov,
4. daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“).
5. Ceny za distribučné služby a ostatné regulované položky vrátane odvodu do Národného jadrového fondu sú fakturované v súlade s cenníkom príslušného PDS vydaným na základe platného a účinného cenového rozhodnutia ÚRSO pre PDS pre príslušné regulačné obdobie. Ak počas platnosti tejto Zmluvy dôjde ku zmene cenového rozhodnutia ÚRSO, je Odberateľ povinný hradiť ceny vo výške stanovenej aktuálnym platným cenovým rozhodnutím ÚRSO.
6. Dodávateľovi prislúcha úhrada len za skutočne odobrané množstvo elektriny. Dodávateľ nie je oprávnený účtovať Odberateľovi akékoľvek ďalšie náklady alebo poplatky za dodávku elektriny, okrem tých, ktoré sú uvedené v článku 5 body 5.2 až 5.6 tohto článku tejto Zmluvy. Do ceny elektriny sú započítané všetky oprávnené náklady a výdavky súvisiace s plnením podľa tejto Zmluvy a primeraný zisk Dodávateľa.
7. Dodávateľ vyhlasuje, že:
8. preberá zodpovednosť za odchýlku Odberateľa v plnom rozsahu,
9. má riadne uzatvorenú zmluvu o zúčtovaní odchýlok s OKTE, a. s., ako aj rámcovú distribučnú zmluvu s PDS o distribúcii a o prístupe do distribučnej sústavy s PDS.

**Článok 6**

**Platobné podmienky a fakturácia**

1. Dodávka elektriny a distribučné služby sú v zmysle zákona o dani z pridanej hodnoty považované za opakované dodanie tovaru a služby v mesačne sa opakujúcich lehotách. Fakturačné obdobie je obdobie, za ktoré Dodávateľ vykonáva zúčtovanie skutočnej spotreby elektriny Odberateľa, ktorým je každý kalendárny mesiac. Faktúry sa vystavujú spoločne za dodávku elektriny a distribučné služby. Pri vystavení faktúry si Dodávateľ uplatní aktuálne platnú sadzbu DPH. Pre zamedzenie pochybností platí, že faktúry vystavené Dodávateľom nie sú preddavkové (zálohové) faktúry.
2. Dodávateľ vystaví faktúru za zmluvné plnenie vždy k poslednému dňu príslušného kalendárneho mesiaca. Vyúčtovaciu faktúru za dodávku elektriny je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Faktúra musí spĺňať všetky náležitosti účtovného dokladu v zmysle zákona č. 431/2002 Z. z. o účtovníctve v znení neskorších predpisov a zákona o dani z pridanej hodnoty. Faktúra musí obsahovať číslo tejto Zmluvy.
3. Odberateľ sa zaväzuje platiť faktúry bezhotovostným platobným stykom pod správnym variabilným symbolom uvedeným na jednotlivých faktúrach na účet Dodávateľa uvedený v príslušnej faktúre, pričom na faktúre musí byť uvedené číslo účtu Dodávateľa zo záhlavia tejto Zmluvy.
4. Faktúra je splatná do 30 kalendárnych dní od dátumu jej doručenia do sídla Odberateľa.
5. Faktúry sú Odberateľovi doručované:
6. elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť z dôvodu dodržiavania pravidiel kybernetickej bezpečnosti súčasťou e-mailu

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (relevantné doklady k službe, mesačný výkaz, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB

alebo

1. spôsobom podľa zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „Zákon o elektronickej fakturácii“) po zriadení informačného systému elektronickej fakturácie (ďalej len „Fakturačný systém“). Zmluvné strany berú na vedomie, že po zriadení Fakturačného systému bude možné doručovať faktúry Odberateľovi výlučne spôsobom podľa písm. b) alebo c) tohto bodu tejto Zmluvy. V prípade, ak Dodávateľ vystaví a doručí Odberateľovi faktúru v zmysle Zákona o elektronickej fakturácii, musí mať takto vystavená faktúra všetky náležitosti v súlade s § 2 ods. 2 Zákona o elektronickej fakturácii.
2. Neúplne alebo nesprávne vystavenú faktúru je Odberateľ oprávnený v lehote splatnosti stornovať a doručiť Dodávateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a), b) alebo c) bodu 6.5 tohto článku tejto Zmluvy a plynie u nej nová 30-dňová lehota splatnosti.
3. Dodávateľ berie na vedomie, že ak si nesplnil svoju oznamovaciu povinnosť podľa § 6 zákona o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Dodávateľa, Odberateľ nie je povinný Dodávateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Odberateľ v omeškaní s úhradou faktúry. Dodávateľ je povinný oznámiť Odberateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Dodávateľa.
4. Úhradou sa rozumie pripísanie sumy na účet Dodávateľa.
5. Ak Odberateľ neuhradí faktúru v lehote splatnosti podľa bodu 6.4 tohto článku tejto Zmluvy, zašle Dodávateľ Odberateľovi písomnú upomienku.
6. Ak je Odberateľ v omeškaní s úhradou akejkoľvek faktúry zo zmluvného vzťahu s Dodávateľom podľa tejto Zmluvy, je Dodávateľ oprávnený účtovať Odberateľovi úrok z omeškania vo výške stanovenej príslušnými všeobecne záväznými právnymi predpismi (Obchodný zákonník a nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov), a to za každý aj začatý deň omeškania od dátumu splatnosti faktúry až do jej úhrady.
7. Odberateľ požaduje od Dodávateľa počas celej doby platnosti tejto Zmluvy poskytovanie online zákazníckych služieb, online správu dát a účtu Odberateľa s minimálne nasledovnými funkciami:
8. doručovanie elektronických faktúr s náležitosťami daňového dokladu podľa § 71 ods. 1 písm. b) zákona o dani z pridanej hodnoty;
9. možnosť sledovania úhrady faktúr v reálnom čase;
10. možnosť zriadenia prístupu viacerých používateľov v mene jedného Odberateľa s rôznymi oprávneniami;
11. prehľad spotreby za jednotlivé odberné miesta za prechádzajúci deň a mesiac;
12. prístup k údajom o spotrebe jednotlivých odberných miest vrátane histórie spotreby;
13. online komunikácia požiadaviek Odberateľa (zadávanie evidencie správ, možnosť prikladať prílohy a notifikácia stavu požiadavky vrátane zobrazenia jej stavu a riešenia);
14. vyhotovenie faktúr v elektronickej podobe, s uvedením QR kódu, ktorý umožňuje uhradiť a zaúčtovať faktúru cez účtovný systém.

**Článok 7**

**Meranie elektriny a vykonávanie odpočtov a reklamácie**

1. Montáž, pripojenie alebo výmenu určeného meradla zabezpečí Dodávateľ prostredníctvom PDS po splnení ustanovených technických podmienok merania elektriny príslušného PDS. Druh, počet, veľkosť a umiestnenie určeného meradla a zariadení určuje PDS v zmysle zákona o energetike. Úpravy na umiestnenie určeného meradla zabezpečuje Odberateľ na vlastné náklady.
2. Odber elektriny sa meria určeným meradlom (v súlade so zákonom č. 142/2000 Z. z. o metrológii o zmene a doplnení niektorých zákonov v znení neskorších predpisov).
3. Meranie elektriny a odpočty meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a distribučných služieb vykonáva PDS. Odpočet určeného meradla sa vykonáva v súlade s prevádzkovým poriadkom PDS. Dodávateľ fakturuje dodávku elektriny a distribučné služby na základe týchto údajov.
4. V prípade poruchy určeného meradla alebo mimo určeného termínu odpočtu sa množstvo odobratej elektriny v OM určí v súlade s podmienkami PDS uvedenými v prevádzkovom poriadku. Ak nedôjde k dohode, určí sa odber elektrickej energie:
5. výpočtom množstva elektrickej energie podľa priemeru množstva elektrickej energie nameranej za posledné porovnateľné obdobie, kedy je určené meradlo, resp. odpočet údajov prebehol bez nežiadúcich vplyvov, a teda meradlo meralo správne,
6. podľa spotreby rovnakého obdobia predchádzajúceho roka, s prihliadnutím na prípadné zmeny v počte a príkone spotrebičov,
7. podľa porovnateľnej spotreby v budúcom období.
8. Odberateľ je povinný starať sa o určené meradlo tak, aby nedošlo k jeho poškodeniu alebo odcudzeniu a sledovať jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne ohlásiť Dodávateľovi.
9. Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s prevádzkovým poriadkom PDS a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny.
10. Výmeny určeného meradla môžu byť najmä, nie však výlučne:
11. výmena určeného meradla z dôvodu uplynutia času platnosti overenia,
12. výmena určeného meradla pri požiadavke na preskúšanie určeného meradla,
13. výmena určeného meradla z dôvodu poruchy na určenom meradle,
14. výmena určeného meradla z dôvodu zmeny zmluvných podmienok.
15. Dodávateľ je povinný dodržiavať vyhlášku ÚRSO č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny.
16. Ak sa stane chyba pri fakturácii, majú Zmluvné strany nárok na vzájomné vyrovnanie rozdielu. Ak Odberateľ zistí chybu vo faktúre, bez zbytočného odkladu zašle Dodávateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Dodávateľ vystaví opravnú faktúru. Ak chybu zistí Dodávateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti v súlade s bodom 6.4 tejto Zmluvy.
17. Odberateľ má právo písomne reklamovať aj iné chyby, ku ktorým došlo pri realizácii tejto Zmluvy.
18. Dodávateľ reklamáciu prešetrí a výsledok prešetrenia písomne oznámi Odberateľovi najneskôr v lehote 30 dní od doručenia reklamácie, pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších 30 dní; predĺženie lehoty na vybavenie reklamácie je Dodávateľ povinný oznámiť Odberateľovi.
19. Odberateľ uplatňuje reklamáciu písomne na doručovacej adrese Dodávateľa alebo elektronickou poštou na   
    e-mailovú adresu poskytnutú Dodávateľom.
20. Pri pochybnostiach o správnosti údajov určeného meradla má Odberateľ právo písomne požiadať PDS o zabezpečenie jeho preskúšania. Počas preskúšania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS. Ak sa na určenom meradle nezistila chyba, Odberateľ je povinný uhradiť náklady spojené s jeho preskúšaním a výmenou podľa cenníka služieb distribúcie PDS v platnom znení. V opačnom prípade hradí náklady spojené s preskúšaním a výmenou určeného meradla PDS.
21. Žiadosť o úradné preskúšanie meracieho systému zbavuje Odberateľa povinnosti zaplatiť v stanovenej lehote faktúru za dodanú elektrinu, a to do vyriešenia žiadosti.
22. Montáž alebo výmena meracieho systému alebo jeho častí sa vykoná s vedomím Odberateľa, ktorý jej realizáciu potvrdí podpísaním montážneho listu.
23. Kvalita elektriny musí za bežných okolností zodpovedať špecifikácii uvedenej v technických podmienkach PDS.

**Článok 8**

**Práva a povinnosti Zmluvných strán**

* 1. Dodávateľ je povinný realizovať akékoľvek a všetky plnenia podľa tejto Zmluvy v súlade s ustanoveniami tejto Zmluvy, a zároveň v súlade so záujmami Odberateľa, ktoré sú mu známe a/alebo ktoré mu vzhľadom   
     na okolnosti pri vynaložení všetkej odbornej starostlivosti mali byť známe, resp. ktoré mal Dodávateľ poznať v súlade s príslušnými všeobecne záväznými právnymi predpismi platnými na území SR, a zároveň s odbornou starostlivosťou, ktorú je možné od Dodávateľa dôvodne očakávať, zachovávajúc štandardy „best practice“ v danom odvetví, a zároveň za každých okolností riadne a včas.
  2. Dodávateľ je povinný písomne upozorniť Odberateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa plnení definovaných v predmete tejto Zmluvy a v tejto Zmluve bezodkladne, najneskôr do 5 dní po tom, ako sa dozvedel o tomto postupe, pokynoch alebo po doručení takýchto dokumentov. V prípade, že si Dodávateľ nesplní túto svoju povinnosť, zodpovedá Odberateľovi za škodu tým spôsobenú. V prípade, že Odberateľ trvá napriek upozorneniu Dodávateľa na tomto postupe, podkladoch, pokynoch, je Dodávateľ povinný postupovať podľa pokynov Odberateľa, pričom však Dodávateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Odberateľa vznikne.
  3. Dodávateľ je povinný bezodkladne informovať Odberateľa o akýchkoľvek prekážkach brániacich poskytovaniu riadneho a včasného zmluvného plnenia, a tiež bezodkladne informovať Odberateľa o tom, že u Dodávateľa nastali okolnosti podľa bodov 8.6 a 8.7 tohto článku tejto Zmluvy, článku 13 bod 13.11 tejto Zmluvy alebo o tom, že u Dodávateľa došlo k strate príslušného oprávnenia potrebného na poskytovanie zmluvného plnenia, resp. strate spôsobilosti dodávať elektrinu podľa tejto Zmluvy.
  4. Odberateľ berie na vedomie, že PDS je oprávnený obmedziť alebo prerušiť distribučné služby v nevyhnutnom rozsahu a na nevyhnutnú dobu v prípadoch ustanovených § 31 ods. 1 písm. e) zákona o energetike a v príslušných ustanoveniach prevádzkového poriadku PDS. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby. V uvedených prípadoch nemá Odberateľ nárok na náhradu preukázateľne vzniknutej škody (skutočnej škody a ušlého zisku), s výnimkou prípadov, keď škoda vznikla zavinením PDS. Dodávateľ je povinný vopred písomne informovať Odberateľa o plánovanom obmedzení alebo prerušení distribučných služieb a ich dôvode a trvaní v súlade so zákonom o energetike a prevádzkovým poriadkom PDS.
  5. Dodávateľ si vyhradzuje právo prerušiť dodávku elektriny odstavením trafostanice alebo rozvodu elektriny z prevádzky na čas nevyhnutný pre ich opravy, resp. údržbu. Termín odstávky je Dodávateľ povinný oznámiť Odberateľovi písomne vopred, najneskôr jeden týždeň pred plánovanou odstávkou a Dodávateľ je povinný postupovať v súlade s pokynmi Odberateľa tak, aby bol minimalizovaný dopad prerušenia dodávky elektriny na prevádzku Odberateľa.
  6. V prípade zrušenia odberného miesta, najmä z dôvodu prevodu vlastníckych práv k odbernému miestu, odstránenia odberného miesta, demolácie, zničenia živelnou pohromou, je Odberateľ oprávnený s Dodávateľom ukončiť zmluvný vzťah k danému odbernému miestu najneskôr do 30 dní odo dňa oznámenia Dodávateľovi o zrušení odberného miesta; Dodávateľ nemá v takomto prípade právo uplatňovať si žiadne sankcie ani iné finančné kompenzácie či náhradu škody voči Odberateľovi.
  7. Dodávateľ sa zaväzuje, že v prípade nedodržania kvality dodanej elektriny, ktorá vznikne z dôvodu zavinenia Dodávateľa, Dodávateľ zodpovedá za škodu, ktorá tým vznikne Odberateľovi v rozsahu skutočnej škody a ušlého zisku.
  8. V prípade odstúpenia od tejto Zmluvy zo strany Dodávateľa alebo Odberateľa je Dodávateľ oprávnený zabezpečiť ukončenie dodávky elektriny a distribučných služieb odpojením odberného miesta ku dňu zániku tejto Zmluvy.
  9. Dodávateľ sa zaväzuje mať počas trvania tejto Zmluvy platné povolenie (registrácia) na podnikanie v energetike v súlade s § 5 a nasl. zákona o energetike, nariadení vlády a súvisiacej legislatívy o splnení podmienok a registrácii pre dodávky elektriny a súvisiacich služieb vydané autorizovanou osobou.
  10. Dodávateľ nie je oprávnený bez predchádzajúceho písomného súhlasu Odberateľa postúpiť, založiť ani inak previesť akékoľvek svoje pohľadávky vzniknuté na základe alebo v súvislosti s touto Zmluvou alebo plnením záväzkov podľa tejto Zmluvy.

**Článok 9**

**Náhrada škody, sankcie a vyššia moc**

1. Ak poruší niektorá zo Zmluvných strán povinnosti vyplývajúce z tejto Zmluvy, má poškodená Zmluvná strana právo na náhradu preukázateľne vzniknutej škody okrem prípadov, keď škody boli spôsobené obmedzením alebo prerušením Dodávky elektriny a distribučných služieb v súlade s príslušnými všeobecne záväznými predpismi, najmä zákonom o energetike, alebo ak nastanú okolnosti vylučujúcimi zodpovednosť podľa § 374 Obchodného zákonníka.
2. Odberateľ zodpovedá za škodu spôsobenú neoprávneným odberom v súlade so zákonom o energetike a s príslušnými všeobecne záväznými právnymi predpismi.
3. Zmluvné strany sa budú navzájom informovať o všetkých skutočnostiach, ktoré by mohli viesť k vzniku škody a budú sa usilovať hroziace škody odvrátiť.
4. V prípade neoprávneného prerušenia dodávky a distribúcie elektriny na ktoromkoľvek OM Odberateľa, je Odberateľ oprávnený od Dodávateľa požadovať zmluvnú pokutu vo výške 100,00 eur, a to za každú, aj začatú hodinu omeškania s dodávkou a distribúciou elektriny v súlade s podmienkami podľa tejto Zmluvy.
5. Ak Dodávateľ poruší svoje zmluvné povinnosti stanovené v článku 8 body 8.3, 8.6 a 8.7 tejto Zmluvy, je Odberateľ oprávnený účtovať Dodávateľovi zmluvnú pokutu vo výške 100,00 eur za každú, aj začatú hodinu porušenia na každom OM Odberateľa.
6. V prípade, ak Dodávateľ postúpi alebo založí pohľadávku z tejto Zmluvy v rozpore s článkom 8 bod 8.12 tejto Zmluvy, má Odberateľ právo na zmluvnú pokutu vo výške hodnoty postúpenej alebo založenej pohľadávky.
7. Zaplatením zmluvnej pokuty zo strany Dodávateľa nie sú dotknuté nároky Odberateľa na náhradu škody v plnej výške.
8. Zmluvné strany nie sú zodpovedné za škody, ktoré vzniknú druhej Zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinností Zmluvnej strany, rozhodnutie štátnych orgánov, zmeny právnych predpisov, stavy núdze podľa zákona o energetike a pod.
9. Každá zo Zmluvných strán je povinná písomnou formou vyrozumieť bez zbytočného odkladu druhú Zmluvnú stranu o okolnostiach vylučujúcich zodpovednosť podľa tejto Zmluvy s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej Zmluvnej strane možnosť preveriť existenciu dôvodov vylučujúcich zodpovednosť.
10. Zmluvná strana postihnutá okolnosťou vylučujúcou zodpovednosť sa zaväzuje vyvinúť primerané úsilie na odstránenie týchto okolností, aby bolo možné obnoviť plnenie predmetu tejto Zmluvy a druhej Zmluvnej strane písomne oznámiť zánik okolností vylučujúcich zodpovednosť. V prípade, ak okolnosti vylučujúce zodpovednosť budú trvať viac ako 30 dní, sú Zmluvné strany oprávnené odstúpiť od tejto Zmluvy. Účinky odstúpenia nastávajú doručením písomného odstúpenia od tejto Zmluvy druhej Zmluvnej strane.
11. Každá zo Zmluvných strán je zodpovedná za škodu, ktorá vznikne porušením jej povinností voči druhej Zmluvnej strane. Ak Dodávateľ z vlastnej viny nedodá Odberateľovi elektrinu do príslušného odberného miesta alebo poruší svoje povinnosti vzťahujúce sa k príslušnému odbernému miestu iným spôsobom, Odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená Dodávateľom a vznikla v súvislosti s týmto nedodaním alebo v súvislosti s iným takýmto porušením povinnosti Dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok elektriny zo strany Dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia tejto Zmluvy Odberateľom, údržby a iné). Odberateľ je zodpovedný za akékoľvek poruchy, straty a úniky elektriny na časti odberného elektrického zariadenia Odberateľa, ktorým preteká nameraná elektrina.

**Článok 10**

**Mlčanlivosť**

* 1. Dodávateľ sa zaväzuje zachovávať mlčanlivosť o všetkých skutočnostiach a informáciách, o ktorých sa dozvedel pri poskytovaní plnenia podľa tejto Zmluvy, pokiaľ ho Odberateľ v konkrétnom prípade tejto povinnosti písomne nezbaví, a to aj po ukončení platnosti tejto Zmluvy. Dodávateľ sa zaväzuje zabezpečiť poučenie zamestnancov, plniacich jeho záväzky podľa tejto Zmluvy, o povinnosti mlčanlivosti, ktorá trvá aj po ukončení platnosti tejto Zmluvy. Za informáciu podliehajúcu ustanoveniam tohto bodu nebude považovaná taká informácia, ktorá je už verejne známa, resp. je verejne dostupná a informácia, ktorú je objednávateľ povinný v danom čase zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií").
  2. Záväzok mlčanlivosti a ochrana údajov, ktoré podliehajú zákonu č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon o ochrane utajovaných skutočností“) sa riadi týmto zákonom aj po ukončení platnosti tejto Zmluvy. Záväzok mlčanlivosti a ochrana údajov môže podliehať ďalším všeobecne záväzným právnym predpisom SR, resp. právnym aktom Európskej únie. Pre prípad, že informácie poskytnuté pri plnení tejto Zmluvy takým právnym predpisom podliehajú, zaväzujú sa Zmluvné strany také právne predpisy dodržiavať.
  3. Dodávateľ je povinný poučiť svojich zamestnancov pred realizáciou predmetu tejto Zmluvy, že informácie, ktoré bude možné pri výkone činností získať, sú dôverné.
  4. Zmluvné strany sa zaväzujú, že upovedomia druhú Zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
  5. Zmluvné strany budú ochraňovať dôverné informácie druhej Zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti. Povinnosť zachovávať mlčanlivosť sa nevzťahuje na prípady, ak Zmluvnej strane na základe zákona alebo na základe rozhodnutia príslušného orgánu vznikla povinnosť zverejniť alebo sprístupniť dôvernú informáciu alebo jej časť druhej Zmluvnej strany. O vzniku takejto povinnosti sa budú Zmluvné strany vzájomne informovať bez zbytočného odkladu.
  6. Zmluvné strany sa zaväzujú, že dôverné informácie bez predchádzajúceho súhlasu druhej Zmluvnej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, subdodávatelia, audítori, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
  7. Ustanovenia predchádzajúcich bodov 10.1 až 10.5 tohto článku tejto Zmluvy sú platné aj po dobe jej platnosti, a to až do doby, kedy informácie sa stanú verejne známymi.

**Článok 11**

**Doručovanie a komunikácia Zmluvných strán**

* 1. Ak v tejto Zmluve nie je ustanovené inak, akékoľvek oznámenia, súhlas, schválenia, rozhodnutia alebo plnenia vyžadované alebo predpokladané podľa tejto Zmluvy a/alebo dokumenty jednej Zmluvnej strany adresované druhej Zmluvnej strane, musia byť vyhotovené písomne v slovenskom jazyku a podpísané príslušnou Zmluvnou stranou, resp. oboma Zmluvnými stranami, ak to vyplýva z kontextu danej písomnosti, a doručené druhej Zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na adresu, uvedenú v identifikačných údajoch Zmluvných strán.
  2. Pokiaľ v tejto Zmluve nie je dohodnuté inak, akákoľvek písomnosť doručovaná v súvislosti s touto Zmluvou sa považuje za doručenú druhej Zmluvnej strane v prípade doručovania prostredníctvom:

1. elektronickej pošty (e-mail) dňom odoslania e-mailu z e-mailovej adresy odosielajúcej Zmluvnej strany uvedenej v bode 11.1 tohto článku tejto Zmluvy na e-mailovú adresu prijímajúcej Zmluvnej strany uvedenú v bode 11.1 tohto článku tejto Zmluvy, pokiaľ odosielajúca strana vyžaduje potvrdenie o prijatí, je prijímajúca strana takéto potvrdenie povinná odoslať;
2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou Zmluvnej strane, alebo v ktorý je   
   na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
   1. Každá komunikácia týkajúca sa platnosti alebo účinnosti tejto Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
   2. Kontaktné osoby Zmluvných strán, ktoré zodpovedajú za organizačné zabezpečenie realizácie tejto Zmluvy a môžu za Zmluvnú stranu realizovať všetky oznámenia, súhlasy, schválenia alebo rozhodnutia vyžadované alebo predpokladané podľa tejto Zmluvy, okrem jej zmien a doplnení si Zmluvné strany oznámia   
      do 2 pracovných dní od nadobudnutia účinnosti tejto Zmluvy.

Kontaktné osoby objednávateľa:

Hana Krištofičová, tel. číslo: +421 2 5958 4006, e-mail: [hana.kristoficova@mfsr.sk](mailto:hana.kristoficova@mfsr.sk)

Mgr. Jaroslav Franta, tel. číslo: +421 907 704 415, e-mail: [jaroslav.franta@mfsr.sk](mailto:jaroslav.franta@mfsr.sk)

Kontaktná osoba zhotoviteľa:

xxxxxx, tel. číslo: +421 xxxxxx, e-mail: xxxxx

**Článok 12**

**Protikorupčná doložka**

* 1. Pri plnení tejto Zmluvy sa Dodávateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení neskorších predpisov.
  2. Dodávateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu tejto Zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary alebo pohostenia zamestnancovi Odberateľa za účelom ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
  3. Pokiaľ všeobecne záväzné právne predpisy neustanovujú inak, Dodávateľ sa zaväzuje bez zbytočného odkladu oznámiť primeranou formou zástupcovi Odberateľa akékoľvek podozrenie na porušenie akéhokoľvek ustanovenia tohto článku tejto Zmluvy a byť súčinný pri dôkladnom vyšetrení takéhoto podozrenia.
  4. V prípade porušenia ktoréhokoľvek z vyššie uvedených ustanovení tohto článku tejto Zmluvy Dodávateľom je Odberateľ oprávnený, aj bez predchádzajúceho upozornenia, odstúpiť od tejto Zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od tejto Zmluvy bez toho, aby Dodávateľovi vznikol akýkoľvek nárok zo zodpovednosti za odstúpenie Odberateľa od tejto Zmluvy.
  5. Dodávateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Dodávateľ Odberateľa v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku tejto Zmluvy.

**Článok 13**

**Ukončenie Zmluvy**

* 1. Táto Zmluva zaniká uplynutím času, na ktorý bola dojednaná alebo dňom, keď Dodávateľ stratil spôsobilosť dodávať elektrinu.
  2. Túto Zmluvu možno predčasne ukončiť:

1. písomnou dohodou Zmluvných strán, a to dňom uvedeným v takejto dohode

alebo

1. písomným odstúpením od tejto Zmluvy ktoroukoľvek zo Zmluvných strán v súlade s touto Zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní a zákonom o energetike, pričom odstúpenie od tejto Zmluvy je účinné dňom jeho doručenia druhej Zmluvnej strane

alebo

1. výpoveďou v súlade s ustanoveniami zákona o energetike. Zmluvné strany sa dohodli, že túto Zmluvu je možné vypovedať aj bez uvedenia výpovedného dôvodu; výpovedná lehota je 3 kalendárne mesiace, pričom začína plynúť prvým dňom mesiaca nasledujúceho po mesiaci, v ktorom bolo vypovedanie tejto Zmluvy doručené druhej Zmluvnej strane.
   1. Odstúpiť od tejto Zmluvy môžu obidve Zmluvné strany v prípade podstatného porušenia tejto Zmluvy.
   2. Za podstatné porušenie tejto Zmluvy zo strany Odberateľa sa považuje najmä:
2. neoprávnený odber elektriny v zmysle zákona o energetike alebo
3. neplnenie povinností vyplývajúce Odberateľovi zo zákona o energetike a súvisiacich všeobecne záväzných právnych predpisov, ak Odberateľ nevykoná nápravu ani po predchádzajúcej písomnej výzve Dodávateľa.
   1. Za podstatné porušenie tejto Zmluvy zo strany Dodávateľa sa považuje najmä:
4. nezabezpečenie dohodnutej dodávky elektriny a distribučných služieb v súlade s podmienkami tejto Zmluvy

alebo

1. konanie Dodávateľa v rozpore s touto Zmluvou a/alebo všeobecne záväznými právnymi predpismi platnými na území SR, ak ani po predchádzajúcej písomnej výzve Dodávateľ nevykoná nápravu

alebo

1. ak Dodávateľ uvedie na faktúre daň a neodvedie túto daň správcovi dane v lehote ustanovenej v § 78 ods. 1 zákona o dani z pridanej hodnoty.
   1. Pri odstúpení od tejto Zmluvy, resp. pri ukončení platnosti tejto Zmluvy nebudú Zmluvné strany povinné vrátiť plnenia poskytnuté im pred odstúpením od tejto Zmluvy druhou Zmluvnou stranou a nebudú oprávnené žiadať vrátenie plnení poskytnutých pred odstúpením od tejto Zmluvy druhej Zmluvnej strane.
   2. Nároky Dodávateľa na zaplatenie ceny za plnenie, ktoré už poskytol Odberateľovi v súlade s touto Zmluvou, ani nároky Odberateľa na vrátenie prípadného preplatku nebudú odstúpením od tejto Zmluvy, resp. pri ukončení platnosti tejto Zmluvy dotknuté.
   3. Ukončením platnosti tejto Zmluvy zanikajú všetky práva a povinnosti Zmluvných strán v nej zakotvené, okrem nárokov Dodávateľa na úhradu už riadne poskytnutého plnenia, nárokov Odberateľa na vrátenie prípadného preplatku, nárokov na náhradu spôsobenej škody, nárokov na zmluvné, resp. zákonné sankcie a ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení tejto Zmluvy.
   4. V prípade zániku tejto Zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku tejto Zmluvy dohodou.
   5. V prípade ukončenia tejto Zmluvy sa Odberateľ zaväzuje, že umožní Dodávateľovi vykonať všetky úkony súvisiace s ukončením dodávky elektriny a distribučných služieb vrátane odobratia určeného meradla a odpojenia odberného miesta.
   6. V prípade, ak nastanú právne skutočnosti majúce za následok zmenu v právnom postavení Dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Dodávateľa) alebo akákoľvek iná zmena majúca priamy vplyv na plnenie tejto Zmluvy zo strany Dodávateľa, je Dodávateľ povinný oznámiť tieto skutočnosti Odberateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú Odberateľovi v dôsledku porušenia tejto povinnosti a Odberateľ má právo odstúpiť od tejto Zmluvy z dôvodu podstatného porušenia povinnosti.

**Článok 14**

**Subdodávatelia a register partnerov verejného sektora**

* 1. Na poskytovanie plnení, ktoré tvoria súčasť plnenia predmetu tejto Zmluvy, má Dodávateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie tejto Zmluvy v súlade s § 41 ods. 8 zákona o verejnom obstarávaní a Dodávateľ je povinný odovzdávať Odberateľovi plnenia sám, na svoju zodpovednosť, v dohodnutom čase a v dohodnutej kvalite.
  2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z tejto Zmluvy v % vyjadrení a predmet subdodávok, (v) údaje o osobe oprávnenej konať   
     za subdodávateľa v rozsahu meno a priezvisko, adresa pobytu, dátum narodenia, tvorí neoddeliteľnú súčasť tejto Zmluvy ako jej Príloha č. 2.
  3. Dodávateľ je povinný písomne oznámiť Odberateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
  4. Dodávateľ je oprávnený zmeniť alebo doplniť subdodávateľa počas trvania tejto Zmluvy. Dodávateľ je povinný predložiť Odberateľovi písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 14.2 tohto článku tejto Zmluvy. Dodávateľ predloží Odberateľovi čestné vyhlásenie, že navrhovaný subdodávateľ spĺňa podmienky podľa § 32 ods. 1 a ods. 7 zákona o verejnom obstarávaní. Akúkoľvek zmenu subdodávateľa, ktorá predstavuje zmenu Prílohy č. 2 tejto Zmluvy, musí Dodávateľ písomne oznámiť Odberateľovi 15 kalendárnych dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Odberateľa.
  5. Odberateľ si vyslovene vyhradzuje právo písomne s uvedením dôvodov odmietnuť kedykoľvek a akéhokoľvek subdodávateľa Odberateľa, ak nespĺňa podmienky účasti podľa § 32 ods. 1 a ods. 7 zákona o verejnom obstarávaní. Odberateľ je oprávnený požiadať Dodávateľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo verejnom obstarávaní, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá SR alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v SR podľa § 41 ods. 2 zákona o verejnom obstarávaní. Dodávateľ sa zaväzuje písomne oznámiť Odberateľovi návrh nového subdodávateľa a údaje o novom subdodávateľovi   
     v rozsahu podľa bodu 14.2 tohto článku tejto Zmluvy v dostatočnom časovom predstihu, najneskôr však päť pracovných dní pred dňom, v ktorom subdodávateľ začne plnenie.
  6. Dodávateľovi sa zakazuje použiť na plnenie tejto Zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona o verejnom obstarávaní.
  7. Ak Dodávateľ porušil alebo riadne a úplne nevykonal povinnosť uvedenú v bodoch 14.3, 14. 4, 14.5 a/alebo 14.6 tohto článku tejto Zmluvy, zaplatí Odberateľovi zmluvnú pokutu vo výške 1.000,00 eur za každé jednotlivé porušenie. Zaplatením zmluvnej pokuty nie je dotknutý nárok Odberateľa na náhradu škody.
  8. Dodávateľ zodpovedá Odberateľovi za to, že subdodávateľ spĺňa podmienky účasti v súlade s § 32 ods. 1 a ods. 7 zákona o verejnom obstarávaní.
  9. Porušenie povinnosti Dodávateľa vyplývajúcich z bodov 14.3, 14.4, 14.5 a 14.6 tohto článku tejto Zmluvy sa považuje za podstatné porušenie tejto Zmluvy.
  10. Dodávateľ vyhlasuje, že je ku dňu podpísania tejto Zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora v znení neskorších predpisov (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Dodávateľ vyhlasuje, že ku dňu podpísania tejto Zmluvy má ako partner verejného sektora alebo má osoba, ktorá plní povinnosti oprávnenej osoby pre Dodávateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre Dodávateľa ako partnera verejného sektora alebo pre oprávnenú osobu vyplývajú zo zákona o RPVS a konečným užívateľom výhod nie je verejný funkcionár vymedzený v § 11 ods. 1 písm. c) zákona o verejnom obstarávaní. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Odberateľ nie je v omeškaní s plnením podľa tejto Zmluvy až do splnenia povinnosti poskytovateľa, resp. oprávnenej osoby.
  11. Ak sa po uzavretí tejto Zmluvy stala konečným užívateľom výhod Dodávateľa, jeho subdodávateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), Odberateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od tejto Zmluvy.
  12. Dodávateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o RPVS. Kým Dodávateľ nevykoná overenie identifikácie konečného užívateľa výhod, Odberateľ nie je povinný plniť z tejto Zmluvy a nedostane sa pri tom do omeškania. Odberateľ má právo odstúpiť od tejto Zmluvy z dôvodov, uvedených v § 15 ods. 1 zákona o RPVS. Odberateľ nie v omeškaní a nie je povinný plniť, čo mu ukladá táto Zmluva, ak nastanú dôvody podľa § 15 ods. 2 zákona o RPVS.
  13. Odberateľ má právo uplatniť si u Dodávateľa zmluvnú pokutu vo výške 1.000,00 eur za každý deň existencie dôvodu vzniku práva na odstúpenie od tejto Zmluvy v zmysle § 15 ods. 1 zákona o RPVS.
  14. Dodávateľ je povinný Odberateľovi oznámiť výmaz poskytovateľa z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
  15. Po dobu omeškania Dodávateľa ako partnera verejného sektora alebo oprávnenej osoby s plnením niektorej povinnosti podľa zákona o RPVS, Odberateľ nie je v omeškaní s plnením podľa tejto Zmluvy až do splnenia povinnosti Dodávateľa, resp. oprávnenej osoby.
  16. Dohodnuté zmluvné pokuty a sankcie uvedené v tomto článku tejto Zmluvy uhradí povinná strana oprávnenej strane do 30 dní odo dňa ich uplatnenia.

**Článok 15**

**Záverečné ustanovenia**

* 1. Táto Zmluva nadobúda platnosť dňom jej podpísania obidvoma Zmluvnými stranami a účinnosť dňa 1. 1. 2025 avšak za splnenia podmienky zverejnenia v zmysle § 5a zákona o slobode informácií. Zmluvné strany berú na vedomie, že táto Zmluva je povinne zverejňovanou Zmluvou v zmysle § 5a zákona o slobodnom prístupe k informáciám. V zmysle zákona o slobode informácií v spojení s §47a zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) je podmienkou nadobudnutia účinnosti tejto Zmluvy jej predchádzajúce zverejnenie, a to v rozsahu a spôsobom určeným právnymi predpismi. Zmluvné strany sa dohodli, že povinnosť zverejniť túto Zmluvu podľa predchádzajúcej vety má Odberateľ.
  2. Na právne vzťahy touto Zmluvou neupravené sa použijú ustanovenia Obchodného zákonníka, ktoré svojím obsahom a účelom najlepšie zodpovedajú obsahu a účelu tejto Zmluvy, ustanovenia zákona o energetike, pravidiel trhu a iných relevantných všeobecne záväzných právnych predpisov Slovenskej republiky.
  3. Ak niektoré ustanovenia tejto Zmluvy stratia platnosť alebo vymáhateľnosť, nie je tým dotknutá platnosť alebo vymáhateľnosť ostatných ustanovení, resp. jej platnosť ako celku. Zmluvné strany sa zároveň dohodli, že takéto neplatné alebo nevymáhateľné ustanovenie nahradia platným alebo právne vymáhateľným ustanovením.
  4. Skončením tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy s výnimkou ustanovení, ktoré sa týkajú nároku na náhradu škody vzniknutej porušením tejto Zmluvy, nároku na zaplatenie dohodnutej zmluvnej pokuty a ustanovenia tejto Zmluvy, ktoré vzhľadom na svoju povahu majú trvať aj po skončení tejto Zmluvy.
  5. Dodávateľ sa zaväzuje bezodkladne informovať Odberateľa o každej zmene týkajúcej sa plnenia predmetu tejto Zmluvy alebo o okolnostiach, ktoré môžu ohroziť plnenie predmetu tejto Zmluvy.
  6. Právny vzťah založený touto Zmluvou sa riadi a spravuje príslušnými ustanoveniami Občianskeho zákonníka, Obchodného zákonníka, zákona o energetike, zákona o verejnom obstarávaní, pravidiel trhu a ďalšími príslušnými všeobecne záväznými právnymi predpismi Slovenskej republiky.
  7. Pokiaľ v tejto Zmluve nie je uvedené inak, Zmluvné strany sú oprávnené meniť túto Zmluvu po vzájomnej dohode Zmluvných strán formou písomne očíslovaných dodatkov, a to v súlade s podmienkami uvedenými v tejto Zmluve a príslušnými ustanoveniami Občianskeho zákonníka, Obchodného zákonníka, zákona o energetike, zákona o verejnom obstarávaní a v súlade s ostatnými príslušnými všeobecne záväznými právnymi predpismi Slovenskej republiky.
  8. Zmena identifikačných údajov Dodávateľa zapisovaných do obchodného registra (sídla, štatutárneho zástupcu), zmeny útvaru zodpovedného za uzatvorenie a plnenie tejto Zmluvy alebo zmena kontaktných osôb sa nebudú považovať za zmeny vyžadujúce si uzavretie dodatku k tejto Zmluve. Zmluvná strana je povinná zmeny týchto údajov oznámiť druhej Zmluvnej strane bez zbytočného odkladu písomne; najneskôr však   
     do 3 pracovných dní od vzniku účinnosti zmeny.
  9. Zmluvné strany sa zaväzujú riešiť prípadné spory z tejto Zmluvy, vždy prednostne vzájomným rokovaním a dohodou. Ak nedôjde k vyriešeniu daného sporu do 30 dní od jeho vzniku, je každý z účastníkov tejto Zmluvy oprávnený obrátiť sa na príslušný súd Slovenskej republiky.
  10. Na právne vzťahy touto Zmluvou neupravené sa použijú ustanovenia Obchodného zákonníka, ktoré svojím obsahom a účelom najlepšie zodpovedajú obsahu a účelu tejto Zmluvy, ustanovenia zákona o energetike, pravidiel trhu predpisov a iných relevantných všeobecne záväzných právnych predpisov Slovenskej republiky.
  11. Táto Zmluva je vyhotovená v štyroch (4) rovnopisoch, obe Zmluvné strany dostanú dva (2) rovnopisy.
  12. Žiadna zo Zmluvných strán nemôže bez predchádzajúceho písomného súhlasu druhej Zmluvnej strany postúpiť práva a povinnosti z tejto Zmluvy ani postúpiť pohľadávky voči druhej Zmluvnej strane vzniknuté z tejto Zmluvy alebo na základe tejto Zmluvy.
  13. Zmluvné strany vyhlasujú, že táto Zmluva sa svojim obsahom alebo účelom neprieči zákonu, a ani ho neobchádza. Zmluvné strany zároveň vyhlasujú, že sú oprávnené túto Zmluvu uzavrieť, majú plnú spôsobilosť na právne úkony a že túto Zmluvu podpísali oprávnené osoby. Zmluvné strany vyhlasujú, že si túto Zmluvu prečítali, jej obsahu porozumeli, obsah tejto Zmluvy zodpovedá ich slobodnej vôli, túto Zmluvu na znak svojho súhlasu podpisujú.
  14. Prílohou tejto Zmluvy sú:

a) Príloha č. 1 „Opis predmetu zákazky“,

b) Príloha č. 2 „Zoznam subdodávateľov“,

c) Príloha č. 3 „Návrh na plnenie kritéria“.

Bratislava ............ ....................................

Za Odberateľa: Za Dodávateľa:

**.................................... ............................................**

Ing. Vladimír Kešjar

generálny tajomník služobného úradu

.

Príloha č. 1

OPIS PREDMETU ZÁKAZKY

**Názov zákazky: „Zabezpečenie dodávky elektrickej energie pre MF SR – Výzva č. 5“**

Predmetom zákazky je dodávka elektriny s prevzatím zodpovednosti za odchýlku vrátane zabezpečenia distribučných a regulovaných služieb do odberných miest verejného

obstarávateľa Ministerstva financií Slovenskej republiky na obdobie 24 mesiacov s účinnosťou od 1. 1. 2025 0.00 hod. do 31. 12. 2026 24.00 hod.

Povinnosťou Dodávateľa je postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami

Úradu pre reguláciu sieťových odvetví**.**

**Dodanie elektriny bude pre nasledovné odberné miesta (OM) s predpokladaným objemom odberu na obdobie 24 mesiacov od 1. 1. 2025 0.00 hod.** **do 31. 12. 2026 24.00 hod.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Adresa**  **odberného miesta** | **EIC** | **Odberné**  **miesta** | **Produkt** | **Obdobie** | **Napäťová**  **úroveň** | **Tarifa za**  **distribúciu** | **Rezerv. kapacita**  **dohodnutá/**  **maximálna** | **Hodnota**  **ističa (A)** | **Predpoklad**  **odberu**  **v MWh**  **na 24 mes.** |
| Budova MF SR  Štefanovičova 5  817 82 Bratislava | 24ZZS8009740000M | 788505 | Flexi (DYN) | 1.1.2025 - 31.12.2026 | NN | C2-X3 | 2400,000 A /  2400,000 A | 800 A | 1 480 |
| Kuchyňa MF SR  Štefanovičova 5  817 82 Bratislava | 24ZZS7039862000E | 788506 | Flexi (DYN) | 1.1.2025 - 31.12.2026 | NN | C2-X3 | 900,000 A /  1890,000 A | 630 A | 300 |
| VDZ Vila Krista  Hviezdoslavova 1  914 51 Trenčianske Teplice | 24ZZS2186513000A | 788507 | Flexi (DYN) | 1.1.2025 - 31.12.2026 | NN | C2-X3 | 150,000 A / 1  150,000 A | 50 A | 20 |
|  |  |  |  |  |  |  |  |  | **1 800** |

Ďalšie doplňujúce informácie k predmetu zákazky:

* Predpokladaný objem zákazky na obdobie 24 mesiacov od 1. 1. 2025 0.00 hod. do 31. 12. 2026 24.00 hod. je 1 800 MWh, pričom tolerancia objemu skutočne odobratej elektriny je

stanovaná max. +15 % -15 % z predpokladaného objemu.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Prehľad spotreby za predchádzajúce obdobia** | | | | |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
| **Štefanovičova 5, 817 82 Bratislava** | | | |  |  | **Štefanovičova 5, 817 82 Bratislava** | | | |  |  | **Hviezdoslavova 1, 914 51 Trenčianske Teplice** | | | | |
| **EIC:** | **24ZZS8009740000M** | | |  |  | **EIC:** | **24ZZS7039862000E** | |  |  |  | **EIC:** | **24ZZS2186513000A** | | |  |
| **OM 1** | **000788505** | | **budova** |  |  | **OM 2** | **000788506** | | **kuchyňa** |  |  | **OM 3** | **000788507** | | **VILA KRISTA** | |
|  | spotreba 2021 | spotreba 2022 | spotreba 2023 | spotreba 2024 |  |  | spotreba 2021 | spotreba 2022 | spotreba 2023 | spotreba 2024 |  |  | spotreba 2021 | spotreba 2022 | spotreba 2023 | spotreba 2024 |
| mesiac | kWh | kWh | kWh | kWh |  | mesiac | kWh | kWh | kWh | kWh |  | mesiac | kWh | kWh | kWh | kWh |
| 1 | 61176 | 76464 | 60048 | 57288 |  | 1 | 8010 | 15690 | 13434 | 14880 |  | 1 | 386 | 829 | 706 | 730 |
| 2 | 56652 | 69828 | 50592 | 53352 |  | 2 | 13674 | 14526 | 12702 | 13734 |  | 2 | 332 | 791 | 801 | 672 |
| 3 | 60624 | 68624 | 52732 | 53388 |  | 3 | 14658 | 14238 | 14004 | 12582 |  | 3 | 371 | 1061 | 793 | 699 |
| 4 | 58272 | 62880 | 48236 | 53688 |  | 4 | 11808 | 11226 | 11532 | 12618 |  | 4 | 378 | 1065 | 954 | 550 |
| 5 | 59228 | 64784 | 52980 | 55912 |  | 5 | 2214 | 14700 | 12660 | 13194 |  | 5 | 498 | 988 | 906 | 594 |
| 6 | 76664 | 70828 | 59428 | 60404 |  | 6 | 6930 | 14280 | 12096 | 13386 |  | 6 | 717 | 829 | 416 | 739 |
| 7 | 84272 | 74008 | 67148 | 73528 |  | 7 | 14976 | 10326 | 13590 | 14292 |  | 7 | 757 | 677 | 771 | 799 |
| 8 | 74280 | 75828 | 61912 | 72240 |  | 8 | 15900 | 14610 | 13836 | 13914 |  | 8 | 1072 | 686 | 772 | 665 |
| 9 | 64016 | 64016 | 55064 |  |  | 9 | 14574 | 13434 | 10914 |  |  | 9 | 919 | 727 | 750 |  |
| 10 | 68468 | 60668 | 55604 |  |  | 10 | 15366 | 11454 | 12102 |  |  | 10 | 988 | 712 | 985 |  |
| 11 | 65908 | 63320 | 54740 |  |  | 11 | 15702 | 11874 | 12174 |  |  | 11 | 661 | 783 | 1053 |  |
| 12 | 68660 | 61132 | 56148 |  |  | 12 | 16614 | 12864 | 12948 |  |  | 12 | 657 | 519 | 740 |  |
| **spolu** | **798 220** | **812 380** | **674 632** | **479 800** |  | **spolu** | **150 426** | **159 222** | **151 992** | **108 600** |  | **spolu** | **7 736** | **9 667** | **9 647** | **5 448** |

Príloha č. 2

**ZOZNAM SUBDODÁVATEĽOV**

Názov alebo obchodné meno Dodávateľa:

adresa sídla alebo miesta podnikania:

**I.\*** Zabezpečenie predmetu zákazky **„Zabezpečenie dodávky elektrickej energie pre MF SR – Výzva č. 5“** budeme plniť prostredníctvom týchto subdodávateľov:

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno alebo názov subdodávateľa,** | **IČO** | **Údaje o osobe oprávnenej konať za subdodávateľa – meno, priezvisko, adresa pobytu, dátum narodenia** | **Predmet subdodávky** | **Podiel subdodávky** |
|  |  |  |  |  |  |
|  |  |  |  |  |  |
|  |  |  |  |  |  |

**Poznámka:** *v prípade potreby je možné počet riadkov zvýšiť.*

**II.\* Zabezpečenie uvedeného predmetu zákazky nebudem(e) plniť prostredníctvom subdodávateľov.**

V .......................... dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

***\*Nehodiace sa prečiarknite***

.

Príloha č. 3

**Návrh na plnenie kritéria**

**Názov zákazky: „Zabezpečenie dodávky elektrickej energie pre MF SR – Výzva č. 5“**

Obchodné meno uchádzača ......................................................................................

Sídlo alebo miesto podnikania uchádzača ......................................................................................

|  |  |
| --- | --- |
| **NÁVRH NA PLNENIE KRITÉRIA** | |
| ***Silová elektrická energia*** | ***(eur bez DPH)*** |
| Najnižšia jednotková cena za dodávku elektrickej energie vyjadrená v eurách bez DPH (t. j. cena za 1 MWh silovej elektrickej energie  na obdobie od 1. 1. 2025 do 31. 12. 2026)\* |  |
|  |  |

Uchádzač vyhlasuje, že JE/NIE JE platiteľom DPH (*vybrať jednu z možností)*

\* Do tejto ceny je možné započítať iba ekonomicky oprávnené náklady za dodávku silovej energie a primeraný zisk. Cena za prenos elektriny, distribúciu elektriny a ostatné služby spojené s dodávkou elektriny ako aj spotrebná daň a DPH **nie sú súčasťou návrhu na plnenie kritériá.**

Uchádzač zaokrúhli ponukovú cenu na dve desatinné miesta v zmysle matematických pravidiel.

V ……………….…….. dňa .................... .......................................................

uviesť miesto a dátum podpisu uviesť meno, priezvisko a funkciu

oprávnenej osoby uchádzača